Ahmed Omar Saed Sheikh osuđen na smrt vješanjem. 15/7/02 - 2002-07-15
Sud u Pakistanu je islamskog militanta rođenog u Britaniji osudio zbog kidnapiranja i ubistva američkog novinara Daniela Pearla.
Zvaničnici suda su danas također izjavili da je sudija trojicu Shekih Omarovih saučesnika, Fahad Nasema, Salman Saqiba i Sheikh Adila, proglasio krivim i osudio ih na doživotnu robiju. Iako tijelo Daniela Pearla, koji je istraživao priču o islamskom fundametalizmu i koji je kidnapiran u Karachiju 23 januara, nikada nije identificirano, objavljena je video traka na kojoj se jasno vidi da je ubijen. Smaknuća se u Pakistanu vrše vješanjem, ali obično nakon dugotrajnog procesa podnošenja tužbi. Shekih Omar, sin pakistanskog trgovca metražnom robom, je porekao optužbe za kidanpiranje, ubistvo i terorizam. On je optužen u Sjedinjenim državama i suočava se s izručenjem, ukoliko bude oslobođen. Ostala trojica su optužena da su djelovala po njegovim naređenjima. Podstaknut zločinima protiv muslimana na Balkanu, 28-godišnji Omar je prošao kroz treninge u Afganistanu i Pakistanu i zarekao se da će svoj život posvetiti islamskom cilju. On je uhapšen u Indiji 1994 pod optužbom da je kidnapirao 4 strana turista, ali je kasnije oslobođen. Pakistanski vojni lideri, željni priznanja i strane pomoći, su nastojali spriječiti napade na zapadne mete u zemlji otkako je predsjednik Perwez Musharaf svoju podršku dao amerikancima predvođenoj koaliciji nakon terorističkih napada na New York i Washignton. Mjesec dana nakon nestanka Daniela Pearla, na adresu američkog konzulata u Karachiju je stigla video traka na kojoj je reporter Wall Street Journala bio primoran da kaže da je Jevrej i na kojoj se pokazuje kako mu prerezuju vrat. Policija je pronašla tijelo u jednom plitkom grobu nadomak Karachija u maju, iako još uvijek nisu potvrdili da li se radi o ostacima Daniela Pearla. Britanska vlada je u međuvremenu pozdravila činjenicu da je paksitanski sud Shekikha Omara i njegove saučesnike proglasio krivim. Glasnogovornik britanskog minsitarstva vanjskih poslova je međutim izrazio protivljenje smrtnoj kazni protiv Omara Sheikha, rekavši da, iako Britanija podržava privođenje osumnjičenih terorista pravdi, London se protivi smrtnoj kazni u bilo kakvim uvjetima. Pakistanske vlasti se u isto vrijeme suočavaju s mogućim uzvratnim udarcem vjerskih ekstremista koji protestiraju protiv ovakve presude. U svojoj izjavi, Sheikh Omar je rekao da će se oni koji su naredili smrtnu kaznu protiv njega suočiti sa smrtonosnom osvetom. Rodbina osuđenih i pakistanski vjerski lideri kažu da je ovakva presuda proistekla iz saveza između Islamabada i Washigntona. Familija Daniela Pearla je saopćila da je ova presuda prvi korak ka privođenju pravdi onih koji su krivi za njegovo ubistvo.